Aleksei Sovpenets	Teie:  13.11.2025	

 	Meie: 06.01.2026 nr 3-2/16 - 1	

	

	
Harku järve idakalda ja lähiala detailplaneering		

Austatud Aleksei Sovpenets	

Täname, et olete tutvunud Harku järve idakalda ja lähiala detailplaneeringuga (edaspidi detailplaneering) ja esitanud oma seisukoha, mille kohaselt olete vastu detailplaneeringu lahendusele, kuna kavandatavad hooned on liiga lähedal Pikaliiva tn 11 paiknevale korterelamule. Olete seisukohal, et kavandatav 4korruseline hoone varjab päikesevalguse Teie korteris.
Tallinna Linnaplaneerimise Ametis (edaspidi amet) menetletav Harku järve idakalda ja lähiala detailplaneeringu materjalide hulgas on ka insolatsiooni analüüs, mis on koostatud vastavat pädevust omava isiku poolt: LOOVMAASTIK OÜ, töö nr 251IA23, Tartu 2023. Planeeringu materjalidega saate tutvuda Tallinna planeeringute registris: https://tpr.tallinn.ee/DetailPlanning/Details/DP045710 .
Detailplaneering ei kahjusta elementaarseid elutingimusi ning ei riku piisava päevavalguse nõuet. Planeeringu lahendus näeb ette kuni 18 m kõrgused (4 korrust) hooned kruntidele pos nr 3, 5, 16 ja 17. Krundile pos 16 on kavandatud 3 kõrgemat maapeaselt hoonemahtu, millest üks on 3korruseline. Pikaliiva tn 11 hoone ja käesolevas planeeringus kavandatava hoonestusala vaheline kaugus on vähemalt 13 m. Ehitusprojektis määratakse täpne hoone asukoht ja hinnatakse insolatsiooni tingimusi täiendavalt. Vastav nõue on lisatud detailplaneeringu seletuskirja p 4 Ehitusprojekti koostamise ja ehitamise nõuded alapunkti 4.1 - Viia läbi täiendav insolatsioonianalüüs.
Detailplaneering määrab kavandatavate hoone suurima lubatud kõrguse, mida on võimalik hoone ehitusprojektis täpsustada arvestades täpsustatud insolatsioonianalüüsiga. Samuti määrab detailplaneering krundi hoonestusala, kuhu on võimalik hoonet kavandada, täpne asukoht selgub ehitusprojektis.
Vastavalt PlanS § 136 lg 3 anname teada, et detailplaneeringu avaliku väljapaneku tulemuste avalik arutelu toimub 19 jaanuaril kell 17.00 Haabersti Linnaosa Valitsuse saalis aadressil Ehitajate tee 109a/1, ruum 211.

	
Lugupidamisega	

	
	
(allkirjastatud digitaalselt)	
Kristi Grišakov	
teenistuse juht

	

Koopia:	RUUM JA MAASTIK OÜ maarja@ruumjamaastik.ee
Arcojärve OÜ info@arcovara.com 	

Marica Sepp
6404380 marica.sepp@tallinnlv.ee